ตลาดหุ้นเอเชียเพิ่มขึ้นเช้านี้ รับคาดการณ์เฟดยังไม่ขึ้นดอกเบี้ย
ตลาดหุ้นเอเชียเพิ่มขึ้นเช้านี้ รับคาดการณ์เฟดยังไม่ขึ้นดอกเบี้ย
16 ก.ย. 2559

ผู้สื่อข่าวรายงานว่า ตลาดหุ้นเอเชียส่วนใหญ่ปิดทำการในวันนี้ ขณะที่ตลาดหุ้นญี่ปุ่นปรับตัวเพิ่มขึ้น โดยได้แรงหนุนจากการทะยานขึ้นของตลาดหุ้นนิวยอร์กเมื่อคืนนี้ หลังจากมีการคาดการณ์ว่า ธนาคารกลางสหรัฐ (เฟด) จะยังไม่ปรับขึ้นอัตราดอกเบี้ยในการประชุมสัปดาห์หน้า
ดัชนี MSCI Asia Pacific เพิ่มขึ้น 0.2% สู่ระดับ 136.82 จุด เมื่อเวลา 9.05 น.ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,458.74 จุด เพิ่มขึ้น 53.73 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,810.43 จุด เพิ่มขึ้น 4.91 จุด ส่วนตลาดหุ้นจีน ตลาดหุ้นฮ่องกง และตลาดหุ้นไต้หวัน ปิดทำการเนื่องในเทศกาลไหว้พระจันทร์ ด้านตลาดหุ้นเกาหลีใต้ปิดทำการเนื่องในเทศกาลขอบคุณพระเจ้า และตลาดหุ้นมาเลเซียปิดทำการเนื่องในวันเฉลิมฉลองการจัดตั้งสหพันธรัฐมาเลเซีย
ทั้งนี้ นักลงทุนส่วนใหญ่คาดการณ์ว่าเฟดจะยังไม่ปรับขึ้นอัตราดอกเบี้ยในการประชุมวันที่ 20-21 ก.ย.นี้ หลังจากกระทรวงพาณิชย์สหรัฐเปิดเผยว่า ยอดค้าปลีกเดือนส.ค.ปรับตัวลง 0.3% เมื่อเทียบรายเดือน โดยลดลงมากกว่าที่นักวิเคราะห์คาดว่าจะขยับลงเพียง 0.1%